CELEX: 62012TN0466
Language: mt
Date: 2012-10-23 00:00:00
Title: Kawża T-466/12: Rikors ippreżentat fit- 23 ta’ Ottubru 2012 — RFA International vs Il-Kummissjoni

15.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 389/7
            
         Rikors ippreżentat fit-23 ta’ Ottubru 2012 — RFA International vs Il-Kummissjoni
   (Kawża T-466/12)
   2012/C 389/12
   Lingwa tal-kawża: l-Ingliż
   
      Partijiet
   
   
      Rikorrenti: RFA International, LP (Calgary, il-Kanada) (rappreżentant: B. Evtimov, lawyer)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla parzjalment id-Deċiżjonijiet tal-Kummissjoni C(2012) 5577 finali, C(2012) 5585 finali, C(2012) 5588 finali, C(2012) 5595 finali, C(2012) 5596 finali, C(2012) 5598 finali u C(2012) 5611 finali, tal-10 ta’ Awwissu 2012, sa fejn jirrifjutaw li jħallsu lura l-ammonti ta’ dazji antidumping mitluba, bl-eċċezzjoni ta’ dawk l-ammonti li r-rikorsi li saru għalihom ġew miċħuda peress li ġew ippreżentati qabel l-iskadenza tat-terminu pprovdut mil-liġi;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               (1)
            
            
               L-ewwel motiv ibbażat fuq
               
                           —
                        
                        
                           żball ta’ liġi u żball manifest ta’ evalwazzjoni fil-konstatazzjoni tal-Kummissjoni li tnaqqis sħiħ għal SG&A u profitt mill-prezz ta’ esportazzjoni tal-Grupp CHEMK kien ġustifikat, u fil-konstatazzjoni relatata tal-Kummissjoni li entità ekonomika waħda hija irrilevanti għall-kalkolu tal-prezz ta’ esportazzjoni (inklużi l-aġġustamenti għall-prezz ta’ esportazzjoni) skont l-Artikolu 2(9) tar-Regolament bażiku (1). Inkwantu l-Kummissjoni setgħet straħet fuq iċ-ċaħda tal-allegazzjoni tar-rikorrenti dwar l-eżistenza ta’ entità ekonomika waħda, ir-rikorrenti ssostni li tali ċaħda hija wkoll vizzjata bi żball ta’ liġi u/jew żball manifest ta’ evalwazzjoni.
                        
                     
         
               (2)
            
            
               It-tieni motiv ibbażat fuq
               
                           —
                        
                        
                           żball manifest ta’ evalwazzjoni fil-konstatazzjoni tal-Kummissjoni li kien hemm bdil ta’ ċirkustanza fis-sens tal-Artikolu 11(9) tar-Regolament bażiku, li ġġustifika l-applikazzjoni ta’ metodoloġija differenti għall-kalkolu tal-marġni finali ta’ dumping. Ir-rikorrenti tinvoka wkoll ksur konsegwenti tal-Artikolu 11(9) tar-Regolament bażiku fl-applikazzjoni mill-Kummissjoni tal-metodoloġija l-ġdida, li hija differenti mill-metodoloġija rispettiva użata fl-investigazzjoni oriġinali.
                        
                     
         
      (1)  Regolament tal-Kunsill (KE) Nru 1225/2009, tat-30 ta’ Novembru 2009, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU L 343, p. 51)